KOMISIJOS REGLAMENTAS (EB) Nr. 2203/2004
2004 m. gruodžio 21 d.
iš dalies keičiantis Reglamentą (EEB) Nr. 1859/82 dėl respondentinių valdų atrankos žemės ūkio valdų pajamų nustatymui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį tinklą apskaitos duomenims apie žemės ūkio valdų pajamas ir ūkinės veiklos rezultatus Europos ekonominėje bendrijoje (1) kaupti, ypač į jo 4 straipsnio 4 dalį ir į 6 straipsnio 2 dalį,
kadangi:
(1)
Komisijos reglamentu (EEB) (2) Nr. 1859/82 nustatomas respondentinių valdų skaičius kiekvienam regionui. Atrenkamų respondentinių valdų skaičius kiekviename regione gali skirtis nuo pateikto I priede iki 20 %, jei toks svyravimas nesumažina valstybei narei nustatyto bendro respondentinių valdų skaičiaus.
(2)
Tokią priemonę yra sunku valdyti finansiškai, todėl 1983 m. liepos 13 d. Komisijos reglamentu (EEB) Nr. 1915/83 dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas (3) nustatytas bendras kiekvienos valstybės narės tinkamai užpildytų ūkių ataskaitų, kurioms taikomas Bendrijos finansavimas, skaičiaus apribojimas. Aiškumo ir suderinamumo sumetimais šis pakeitimas turėtų atsispindėti Reglamente (EEB) Nr. 1859/82. Ir toliau leidžiamas respondentinių valdų skaičiaus regione lankstumas, jeigu respondentinių valdų skaičius atitinkamai valstybei narei neviršija nustatyto skaičiaus.
(3)
Atsižvelgiant į bendro kiekvienos valstybės narės tinkamai užpildytų ūkių ataskaitų, kurioms taikomas Bendrijos finansavimas, skaičiaus apribojimą reikia suderinti I priede Belgijai, Danijai, Vokietijai, Prancūzijai ir Liuksemburgui nustatytą respondentinių valdų skaičių.
(4)
Švedijos respondentinių valdų skaičius kiekvienam regionui turėtų būti suderintas dėl ribų pasikeitimų tarp regionų.
(5)
Todėl reikėtų atitinkamai iš dalies pakeisti Reglamentą (EEB) Nr. 1859/82.
(6)
Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1859/82 yra iš dalies keičiamas taip:
1)
3 straipsnis pakeičiamas taip:
„3 straipsnis
Respondentinių valdų skaičius kiekvienai valstybei narei ir kiekvienam regionui yra nustatytas I priede.
Atrenkamų respondentinių valdų skaičius kiekviename regione gali skirtis nuo pateikto I priede iki 20 %, jei toks svyravimas nesumažina valstybei narei nustatyto bendro respondentinių valdų skaičiaus.“
2)
I priedas atitinkamai iš dalies keičiamas pagal šio reglamento priedą.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2005 apskaitos metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 21 d.